# Ֆիլիպ Նուարե

| **Ֆիլիպ Նուարե** ֆրանսերեն՝ Philippe Noiret |
| --- |
|  |
| Ծնվել է | հոկտեմբերի 1, 1930(1930-10-01)[…] |
| Ծննդավայր | Լիլ, Նոր, Ֆրանսիա |
| Մահացել է | նոյեմբերի 23, 2006(2006-11-23)[…] (76 տարեկան) |
| Մահվան վայր | Փարիզի 7-րդ շրջան, Ֆրանսիա[…] |
| Գերեզման | Մոնպարնաս գերեզմանատուն |
| Կրթություն | Ժանսոն-դը-Սայի լիցեյ և College of Juilly? |
| Քաղաքացիություն |  Ֆրանսիա |
| Մասնագիտություն | կինոդերասան, կաբարե արտիստ, հնչյունավորող, կատակերգու, թատրոնի դերասան և դերասան |
| Ամուսին(ներ) | Մոնիկ Շոմետ |
| Պարգևներ և մրցանակներ |  «Դավիդ դի Դոնաթելլո» մրցանակ՝ լավագույն արտասահմանցի դերասան անվանակարգի համար «Սեզար» մրցանակ՝ տղամարդու լավագույն դերի համար Լոնդոնի կինոքննադատների խմբակի մրցանակ տարվա լավագույն դերասանի համար «Դավիդ դի Դոնաթելլո» մրցանակ՝ լավագույն արտասահմանցի դերասան անվանակարգի համար «Սեզար» մրցանակ՝ տղամարդու լավագույն դերի համար Լավագույն դերասանի ԲԱՖՏԱ մրցանակ Սեզար և Եվրոպական կինոակադեմիայի մրցանակ լավագույն դերասանին |
|  |

**Ֆիլիպ Նուարե** (ֆրանս.՝ Philippe Noiret, ամբողջ անունը՝ Ֆիլիպ Պիեռ Ֆերնան Նուարե (Philippe Pierre Fernand Noiret), հոկտեմբերի 1, 1930(1930-10-01)[…], Լիլ, Նոր, Ֆրանսիա - նոյեմբերի 23, 2006(2006-11-23)[…], Փարիզի 7-րդ շրջան, Ֆրանսիա[…]), թատրոնի և կինոյի ֆրանսիական դերասան։ Տղամարդու լավագույն դերակատարման համար երկու անգամ արժանացել է «Սեզար» և BAFTA-ի մրցանակներին։ Պատվավոր Լեգեոնի շքանշանի ասպետ (2005 թ.):

## Կենսագրություն

Ֆիլիպ Նուարեն ծնվել է Լիլ քաղաքում, ունևոր ընտանիքում։ Նրա հայրը զբաղվում էր բնակարանաշինությամբ և խոշոր կազմակերպության տնօրեն էր, իսկ մայրը ծագումով բելգիացի էր, զբաղվում էր տնային տնտեսությամբ և դաստիարակում էր երկու որդիներին։ Ֆիլիպի մանկությունն անցել է Թուլուզում և նա առանձնակի սեր ուներ անասնապահության հանդեպ, հատկապես ձիաբուծության։ Շուտով նա ընդունվում է Փարիզի Ժանսոն դը Սայի լիցեյը։ Ուսանելու տարիներին հաճույքով երգում էր երգչախմբում և ելույթ ունենում ուսումնական թատրոնի բեմադրություններում, որտեղ պարզվում է, որ նա շատ գեղեցիկ ձայն ունի։ 1949 թվականին մանկական երգչախմբի կազմում երգել է Հռոմի Սուրբ Պետրոսի տաճարում և որպես երգիչ ձայնագրել է իր առաջին ձայնասկավառակը։ 1950 թվականին ունկնդրում է Ռոժե Բլենի դրամատիկական արվեստի դասընթացները։ Որոշ ժամանակ անց, գալով Բրետանի ազգային թատրոն, հանդիպում է դրամատուրգ Անրի դը Մոնտերլանին, ով նրան խորհուրդ է տալիս դառնալ դերասան։ 1953 թվականին Ֆիլիպ Նուարեն ընդունվում է Ազգային ժողովրդական թատրոն, որը ղեկավարում էին Ժան Վիլարն ու Ժերար Ֆիլիպը։ Շուրջ յոթ տարի նա խաղում է Ավինյոնյան փառատոնում, կատարելով ավելի քան 40 դեր՝ Պիեռ Կոռնեյլի «Սիդ» (1953 թ.), Ուիլյամ Շեքսպիրի «Մակբեթ» (1954 թ.), Մոլիերի «Դոն Ժուան, կամ Քարե հյուրը» (1955 թ.), Բոմարշեի «Ֆիգարոյի ամուսնությունը» (1956 թ.) և այլն։

Մեծ էկրանին առաջին անգամ Ֆիլիպ Նուարեն հայտնվել է 1955 թվականին, երբ նկարահանվել է Անյես Վարդայի «Պուենտ-Կուրտ» կինոնկարում։ 1960 թվականին նա նկարահանվել է Լուի Մալի «Զազին մետրոյում» կինոնկարում։ Հետագայում նա նկարահանվել է այնպիսի ռեժիսորների ֆիլմերում, ինչպիսիք էին Վինսենթ Մինելլին, Ֆրանչեսկո Ռոզին, Ալֆրեդ Հիչքոքը, Լուի Մալը, Ջուզեպե Տորնատորեն, Բերտրան Տավերնյեն և այլն, իսկ ֆիլմերում նրա խաղընկերներն են եղել Ժան Մարեն, Լուի դը Ֆյունեսը, Պիեռ Ռիշարը, Կլոդ Ժադը, Սոֆի Լորենը, Կատրին Դենյովը, Աննի Ժիրարդոն, Մարչելո Մաստրոյանին, Ռոմի Շնայդերը, Ալեն Դելոնը, Ռոբեր Հոսեյնը, Ժան Ռոշֆորը և այլն։

Իր կյանքի վերջին ամիսներին Ֆիլիպ Նուարեն հեղինակել է իր ինքնակենսագրությունը՝ «Mémoire cavalière» վերնագրով։

## Անձնական կյանք

1962 թվականին Ֆիլիպ Նուարեն ամուսնացել է դերասանուհի Մոնիկ Շոմետի հետ։ Նրանց դուստրը սցենարիստ Ֆրեդերիկա Նուարեն է։

Ֆիլիպ Նուարեն մահացել է 2006 թվականի նոյեմբերի 23-ին՝ քաղցկեղից։ Թաղված է Մոնպառնասի գերեզմանատանը։ Ֆրանսիայի նախագահ Ժակ Շիրակը նրա մահվան մասին ասել է. «*Մեզ լքեց մի հսկա, ով հավերժ կմնա մեր ամենամեծագույն դերասաններից մեկը*»։

## Մրցանակներ և պարգևներ

* 1970 - ԱՄՆ կինոքննադատների ազգային խորհրդի մրցանակ («Տոպազ» ֆիլմի համար)
* 1976 - «Սեզար» մրցանակ («Հին հրացանը» ֆիլմի համար)
* 1976 - Դավիդ դի Դոնաթելլո մրցանակ («Հին հրացանը» ֆիլմի համար)
* 1989 - Եվրոպական կինոակադեմիայի մրցանակ (««Պարադիզո» նոր կինոթատրոնը» ֆիլմի համար)
* 1989 - Italian National Syndicate of Film Journalists մրցանակ («Անբասիր համբավ» ֆիլմի համար)
* 1990 - «Սեզար» մրցանակ («Կյանք և ոչինչ ավելի» ֆիլմի համար)
* 1990 - Դավիդ դի Դոնաթելլո մրցանակ («Կյանք և ոչինչ ավելի» ֆիլմի համար)
* 1991 - BAFTA մրցանակ (««Պարադիզո» նոր կինոթատրոնը» ֆիլմի համար)
* 1991 - London Critics Circle Film Awards, մրցանակ ALFS Award (««Պարադիզո» նոր կինոթատրոնը» ֆիլմի համար)
* 2005 - Պատվավոր Լեգեոնի շքանշան

## Մասնակի ֆիլմագրություն

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1952 | Ամուսնական գործակալություն | Agence matrimoniale | անցորդ |
| 1955 | Պուենտ-Կուրտ | La Pointe-Courte | Լուի |
| 1960 | Սիրանո դը Բերժերակ | Cyrano de Bergerac | Լիներ |
| 1960 | Զազին մետրոյում | Zazie dans le métro | Գաբրիել |
| 1960 | Հիասքանչը | Ravissante | Մորիս |
| 1961 | Կապիտան Ֆրակաս | Le Capitaine Fracasse | Տիրան |
| 1961 | Տեսակցություն | Le rendez-vous | տեսուչ Մայար |
| 1961 | Աշխարհի ողջ ոսկին | Tout l'or du monde | Վիկտոր Հարդի |
| 1961 | Հանրահայտ սիրային պատմություններ | Les Amours célèbres | Լյուդովիկոս XIV թագավոր |
| 1962 | Թերեզա Դեսքեյրու | Thérèse Desqueyroux | Բեռնար Դեսքեյրու |
| 1962 | Ինչպես ձուկը ջրում | Comme un poisson dans l'eau | Լյուսեն Բերլեմոն |
| 1962 | Բալլադ թափառականի համար | Ballade pour un voyou | տեսուչ Ֆաբյեն Մաթյո |
| 1962 | Հանցագործությունը ձեռնտու չէ | Le crime ne paie pas | Կլովիս |
| 1962 | Մերսողուհին | Le massaggiatrici | Բելինի |
| 1963 | Հաց մատակարարողը | La porteuse de pain | Ժակ Գարո |
| 1963 | Կլեմենտին, թանկագինս | Clémentine chérie | տնօրեն |
| 1964 | Մսյո | Monsieur | Էդմոն Բեռնադակ |
| 1964 | Սիրանոն և դ՛Արտանյանը | Cyrano et d'Artagnan | Լյուդովիկոս XIII |
| 1964 | Մահ, ու՞ր է քո հաղթանակը | Mort, où est ta victoire? | Բրաս |
| 1965 | Մտերիմները | Les copains | Բենին |
| 1965 | Լեդի Լ. | Lady L | Ժերոմ |
| 1966 | Հարուստների կյանքը | La vie de château | Ժերոմ |
| 1966 | Քնքուշ սրիկան | Tendre voyou | Բիբի Դյումոնսո |
| 1966 | Սուլթանները | Les Sultans | Միշու |
| 1966 | Ո՞վ եք դուք, Պոլլի Մագուն | Qui êtes-vous, Polly Maggoo? | Ժան-Ժակ Ժորժ |
| 1966 | Հոր ուղևորությունը | Le voyage du père | դժգոհ ճանապարհորդ |
| 1966 | Գիշերվա վերջը | La fin de la nuit | Բեռնար Դեսքեյրու |
| 1967 | Գեներալների գիշերը | The Night of the Generals | տեսուչ Մորան |
| 1967 | Յոթ անգամ կին | Woman Times Seven | Վիկտոր |
| 1967 | Մեկը և մյուսը | L'une et l'autre | Անդրե |
| 1968 | Բախտավոր Ալեքսանդրը | Alexandre le bienheureux | Ալեքսանդր |
| 1968 | Ադոլֆ, կամ քնքուշ հասակ | Adolphe, ou l'âge tendre | Մարկ |
| 1969 | Տոպազ | Topaz | Անրի Ժար |
| 1969 | Կլերամբար | Clérambard | Կլերամբար |
| 1969 | Ժյուստին | Justine | Պոմբալ |
| 1969 | Միսթր Ազատություն | Mister Freedom | Մոժիկ Ման |
| 1969 | Սպանությունների բյուրոն | The Assassination Bureau | - |
| 1970 | Մարիի քմահաճույքները | Les caprices de Marie | Գաբրիել |
| 1971 | Մյորֆիի պատերազմը | Murphy's War | Լուի Բրեզոն |
| 1971 | Ամենաքնքուշ խոստովանությունները | Les aveux les plus doux | տեսուչ |
| 1972 | Պառավ օրիորդը | La vieille fille | Գաբրիել Մարկասուս |
| 1972 | Մանդարին | La mandarine | Ժորժ |
| 1972 | Երեքնուկը հինգ թերթիկներով | Le trèfle à cinq feuilles | Ալֆրեդ |
| 1972 | Առևանգում Փարիզում | L'attentat | Պիեռ |
| 1972 | Սիրո ժամանակը | A Time for Loving | Մարսել |
| 1973 | Օձը | Le serpent | Լյուսեն Բերտոն |
| 1973 | Մեծ կերուխում | La grande bouffe | Ֆիլիպ |
| 1973 | Շեկլիկը | Poil de carotte | Ֆրանսուա |
| 1974 | Ժամագործը Սեն-Պոլից | L'horloger de Saint-Paul | Միշել Դեսկոմբե |
| 1974 | Ձեռք մի տուր սպիտակ կնոջը | Touche pas à la femme blanche | գեներալ Տերրի |
| 1974 | Խաղ կրակի հետ | Le jeu avec le feu | Ժորժ դը Սաքս |
| 1974 | Գասպարները | Les gaspards | Գասպար դը Մոնֆերմեյ |
| 1974 | Գաղտնիք | Le secret | Թոմաս |
| 1974 | Ամպն ատամներում | Un nuage entre les dents | - |
| 1975 | Իմ ընկերները | Amici miei | Ժորժիո Պերոցի |
| 1975 | Հին հրացանը | Le vieux fusil | Ժյուլյեն Դանդյո |
| 1975 | Թող սկսվի տոնախմբությունը | Que la fête commence... | Ֆիլիպ II Օռլեանցի |
| 1976 | Դատավորն ու մարդասպանը | Le juge et l'assassin | - |
| 1976 | Կինը պատուհանին | Une femme à sa fenêtre | Ռաուլ Մալֆես |
| 1976 | Տարտարյան անապատ | Il deserto dei tartari | գեներալ |
| 1976 | Համընդհանուր ամոթի զգացում | Il comune senso del pudore | Ջուզեպե Կոստանցո |
| 1977 | Յասամանագույն տաքսի | Un taxi mauve | Ֆիլիպ Մարկալ |
| 1978 | Քնքուշ ոստիկանը | Tendre poulet | Անտուան Լեմերսյե |
| 1978 | Վկան | Le témoin | Ռոբեր Մորիսոն |
| 1978 | Ո՞վ է սպանում եվրոպական մեծագույն խոհարարներին | Who Is Killing the Great Chefs of Europe? | - |
| 1980 | Գիր կամ ղուշ | Pile ou face | տեսուչ Լուի Բարոնի |
| 1980 | Արձակուրդի շաբաթը | Une semaine de vacances | Միշել Դիսկոմբե |
| 1980 | Գողացել են Յուպիտերի ազդրը (Աֆրոդիտեի անակնկալը) | On a volé la cuisse de Jupiter | Անտուան Լեմերսյե |
| 1980 | Երեք եղբայր | Tre fratelli | Ռաֆայել |
| 1981 | Պետք է սպանել Բիրգիտ Հասին | Il faut tuer Birgitt Haas | - |
| 1981 | Անբասիր համբավ | Coup de torchon | Լյուսիեն Կորդյե |
| 1982 | Հյուսիսային աստղը | L'étoile du Nord | Էդուարդ Բինե |
| 1983 | Իմ ընկերները 2 | Amici miei - Atto II° | Ժորժիո Պերոցի |
| 1983 | Աֆրիկացին | L'Africain | Վիկտոր |
| 1983 | Վենսանի ընկերը | L'ami de Vincent | Ալբեր Պալմ |
| 1983 | Մեծ կառնավալ | Le grand carnaval | Էթիեն |
| 1984 | Սագանի ամրոցը | Fort Saganne | Դյուբրել |
| 1984 | Բացեք, ոստիկանությունն է (Ծախվածները) | Les ripoux | Ռենե Բուարոն |
| 1985 | Եկող ամառ | L'été prochain | Էդուար Սևերան |
| 1985 | Չորրորդ իշխանություն | Le 4ème pouvoir | Իվ |
| 1986 | Կնոջ գաղտնիքը | La femme secrète | Պիեռ Ֆրանշեն |
| 1986 | Հուսով ենք՝ աղջիկ կլինի | Speriamo che sia femmina | Լեոնարդո |
| 1987 | Ակնոց՝ ոսկյա շրջանակով | Gli occhiali d'oro | Ֆադիգատի |
| 1987 | Դիմակներ | Masques | Քրիստիան Լեգանյե |
| 1987 | Խեղդվելն արգելվում է | Noyade interdite | տեսուչ Մոլինա |
| 1988 | «Պարադիզո» նոր կինոթատրոնը | Nuovo Cinema Paradiso | Ալֆրեդո |
| 1988 | Ճնճղուկների թևերի շրշյունը | Il frullo del passero | Գաբրիել |
| 1988 | Շուանները | Chouans! | Սավինյո դը Կերֆարդեկ |
| 1989 | Մոռանալ Պալերմոն | Dimenticare Palermo | Ջաննի Մուչչի |
| 1989 | Կյանք և ոչինչ ավելի | La vie et rien d'autre | մայոր Դելապլան |
| 1989 | Հրացանակիրների վերադարձը | The Return of the Musketeers | կարդինալ Ջուլիո Մազարինի |
| 1990 | Բացեք, ոստիկանությունն է 2 (Ծախվածներն ընդդեմ ծախվածների) | Ripoux contre ripoux | Ռենե Բուարոն |
| 1990 | Ուրան | Uranus | Վոտրեն |
| 1990 | Ռոսինի | Rossini! Rossini! | Ռոսինի |
| 1991 | Հատկապես կիրակի օրերին | La domenica specialmente | - |
| 1991 | Ես չեմ համբուրվում | J'embrasse pas | Ռոմա |
| 1992 | Մաքսն ու Ջերեմին | Max & Jeremie | Մաքս |
| 1993 | Տանգո | Tango | Ֆրանսուա |
| 1994 | Դ՛Արտանյանի դուստրը | La fille de d'Artagnan | Դ՛Արտանյան |
| 1994 | Փառքի խարդավանքը | Grosse fatigue | Ֆիլիպ Նուարե |
| 1994 | Փոստատարը | Il postino | Պաբլո Ներուդա |
| 1995 | Ազատության գնացքը | Les Milles: Le train de la liberté | գեներալ |
| 1995 | Փարիզի արքան | Le roi de Paris | Վիկտոր Դերվալ |
| 1995 | Չափազանց աղմկոտ միայնություն | Une trop bruyante solitude | Հանտ |
| 1995 | Մեծ շրջագայություն (Մեծն դուքսերը) | Les grands ducs | Վիկտոր Վյալա |
| 1996 | Ուրվականը վարորդով | Fantôme avec chauffeur | Ֆիլիպ Բրունո-Տեսյե |
| 1997 | Դոկտոր Շուտցի պարգևը | Les palmes de M. Schutz | դոկտոր Շուտց |
| 1997 | Մարիաննա Ուկրիա | Marianna Ucrìa | - |
| 1997 | Արև | Soleil | Ջոզեֆ Լևի |
| 1997 | Մարտի (Սապատավորը) | Le bossu | Ֆիլիպ Օռլեանցի |
| 1999 | Իմ որդին 70 տարեկան է | Mio figlio ha 70 anni | Կաստելլի |
| 2003 | Հայրն ու որդիները | Père et fils | Լեո |
| 2003 | Թակած մսեղիք | Les côtelettes | Լեոնս |
| 2003 | Բացեք, ոստիկանությունն է 3 (Սուպերծախվածները) | Ripoux 3 | Ռենե Բուարոն |
| 2005 | Էդի | Edy | Լուիս |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆիլիպ Նուարե» հոդվածին։ |